Dearborn
Store norske leksikon,Geografi,Verdens geografi,Nord- og Mellom-Amerika,USAs geografi,Byer i USA
Dearborn er en by i Michigan i USA som ligger 15 kilometer vest for sentrum av Detroit, ved River Rouge.
Byen har 98 200 innbyggere (2010). Den er en industriforstad, hovedsete for Ford Motor Company og Henry Fords fødeby. Bilindustrien startet med byggingen av den store River Rouge-fabrikken i 1917. Under andre verdenskrig bygde Ford et stort anlegg for fremstilling av bombefly, som i 1946 ble overtatt av Kaiser-Frazer og omlagt til bilproduksjon.Dearborn har hatt en universitetsfilial siden 1959.Av attraksjoner kan nevnes Greenfield Village, en gjenskapning av en gammel amerikansk småby, og Henry Ford Museum. Henry Ford utga i mange år avisen The Dearborn Independent, hvor han hevdet sine intolerante holdninger til innvandrere og sine antisemittiske synspunkter. Les mer i Store norske leksikon USAs geografi økonomi og næringsliv i USA Henry Ford Ford Motor Company